הפעולה המהפכנית המקסיקניסטית

הפעולה המהפכנית המקסיקניסטית (בספרדית: Acción Revolucionaria Mexicanista; ידוע בכינוי Camisas Doradas, חולצות זהב) היה ארגון לאומני אנטישמי פשיסטי צבאי למחצה מקסיקני, שיוסד בשנת 1933 בידי הגנרל ניקולס רודריגז קראסקו.Sherman, John W., The Mexican right: the end of revolutionary reform, 1929-1940, p. 62, Greenwood Publishing Group, 1997

היסטוריה
הארגון נוסד בשנת 1933 בידי הגנרל ניקולס רודריגז קראסקו, שעד שנת 1918 היה תומכו של פנצ'ו וייה. הוא כינה את הארגון "חולצות הזהב", כשם יחידת העילית של חיילי פנצ'ו וייה.

הארגון התנגד לפעולותיו של נשיא מקסיקו לאסרו קארדנאס, ונתמך על ידי הנשיא לשעבר פְּלוּטַארְקוֹ אֵלִיאָס קָאַיְיס,שהיה אויבו של קארדנאס.

חמושי הארגון התעמתו בתדירות גבוהה עם תומכי המפלגה הקומוניסטית המקסיקנית ועם חיילי ארגון "החולצות האדומות", ודרשו את סילוקם של כל היהודים והסינים ממקסיקו. הם העתיקו את הסגנון שלהם מהחולצות השחורות ומהשְׁטוּרְמְאַבְּטַיְילוּנְג, אך התנגדו לחלק מדעותיהם.סטנלי פיין, A History of Fascism 1914-1945, London, Routledge, 2001, p. 342

במהלך תקופת המקסימאטו , שבו שלט משטר שתמך באנטי-קלריקליזם, חולצות הזהב תמכו במתינות בחופש דת עבור הכנסייה הקתולית, אך בעצמם התרחקו מהנצרות.

ב-9 באפריל 1936 גורש פְּלוּטַארְקוֹ אֵלִיאָס קָאַיְיס על ידי לאסרו קארדנאס, והארגון איבד את תומכו העיקרי. מספר חודשים לאחר מכן גורש מנהיג הארגון, הגנרל ניקולס רודריגז קראסקו, לטקסס, ומשם המשיך לנהל את הארגון עד מותו ב-1940.

ב-22 במאי 1942 הכריזה מקסיקו על מלחמה נגד מדינות הציר, וארגון הפעולה המהפכנית המקסיקניסטית הוצא מחוץ לחוק.

קישורים חיצוניים

הערות שוליים

קטגוריה:מקסיקו: פוליטיקה
קטגוריה:פשיזם